รบกวนสอบถามครับ ตอนนี้ผมเป็นโรคนิ่วในกรวยไต ทางคุณให้ทานยา Uralyt-U ตอนนี้ทานเป็นกระปุกที่2 ตอนที่ทานครั้งแรกจะมีอาการปวดกล้ามเนื้อต้นแขนทั้งซ้ายและขวา ตอนที่บิดแขนไปมาจะปวดมาก เช่น เกาหลัง หรือเอามือไปลูบหัวด้านหลังแถวต้นคอแรกๆก็คิดว่าอาจจะปวดเพราะกิจกรรมระหว่างทำงาน อาการก็ดีขึ้นเรื่อยๆหลังจากยาหมดไปแล้วหลายเดือน 4-5 เดือนแต่ตอนนี้ไปหาแล้วคุณให้ยามาทานอีกกระปุกหนึ่ง พอเริ่มทานแล้วอาการปวดต้นแขนก็กลับมาอีก แต่ครั้งนี้เป็นเบากว่าครั้งที่แล้วหน่อยนึงครับไม่ทราบว่าอาจจะเกี่ยวข้องกับการแพ้ยาตัวนี้หรือไม่ครับ หรือว่าเป็นแค่เหตุบังเอิญที่ผมเจ็บแขนจากการทำงานหรืออื่นๆเท่านั้นครับ
สวัสดีค่ะ ยายูราลิท-ยู (Uralyt-U) หรือชื่อสามัญว่าโพแทสเซียมโซเดียมไฮโดรเจนซิเตรต (potassium sodium hydrogen citrate) ใช้รักษาโรคนิ่วในไต ใช้ภายใต้การดูแลของแพทย์ผลข้างเคียงที่อาจพบได้จากการใช้ยาชนิดนี้เช่น คลื่นไส้อาเจียน ท้องเสีย ปวดท้อง แน่นท้องได้ ส่วนอาการปวดกล้ามเนื้อเป็นผลข้างเคียงที่ยังไม่ได้มีรายงานชัดเจนว่าเกี่ยวกับการใช้ยาตัวดังกล่าวแนะนำการพักการใช้งานบริเวณที่ปวด อาจกินยาแก้ปวดเพื่อบรรเทาอาการได้เบื้องต้นหากปวดมาก ฝึกยืดเหยียดกล้ามเนื้อเป็นประจำ หากอาการยังไม่ทุเลา ปวดมากขึ้นเรื่อยๆ จนไม่สามารถทำกิจกรรมอะไรได้ มีกล้ามเนื้ออ่อนแรงร่วมด้วย ควรรีบไปพบแพทย์เพื่อหาสาเหตุอื่นๆเช่นความผิดปกติของกล้ามเนื้อ/เส้นเอ็น/เส้นประสาทต่อไป